Борис Младенов-Young
Умре ли болен или е изписан…

chitanka.info

Умре ли болен или е изписан,

тъй става, че на негово место,

по вътреболничен закон неписан,

заема в миг друг празното легло.

Приехме в клиниката тежко болна.

Като разбра, че някой е умрял,

леглото тя отказа недоволна —

едва не вдигна през сълзи скандал.

Разказах й по път заобиколен,

че тук е болница, не би могло,

да се намери ни едно легло,

на него да не е умирал болен.

Но оздравелите? Без брой са те.

Накрая тя склони и го прие!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.